‘સિંગાપુર સ્પાઈસ એરજેટ’ની એક પત્રિકામાં ઇસાઈને શૂળી પર ચઢાવ્યા બાદ તેમના કાશ્મીર આગમનને લઈને એક આલેખ પ્રકાશિત થયો હતો. જે બાબતે ‘કેથોલિક સેક્યુલર ફોરમ’ નામની સંસ્થાએ ખૂબ મોટો વિરોધ કર્યો હતો. ભારતના પૂર્વોત્તરના રાજ્યોમાં ક્રિશ્ર્ચિયનોએ પ્રદર્શનો પણ કર્યા હતા. આ વિરોધથી ગભરાઈને આ પત્રિકાની ૨૦ હજાર નકલો પાછી ખેંચાઈ હતી અને પત્રિકાના ડાયરેક્ટર અજયસિંહે માફી પણ માંગવી પડી હતી. ઇસાઈઓએ વિરોધ એટલા માટે કર્યો હતો કે ભારત ભ્રમણની સ્વીકારોક્તિ પછી ચર્ચ પાસે શું વધશે ? ‘તેમના ‘કથિત ઇશ્ર્વર’ એક સામાન્ય યોગી સાબિત થઈને રહી જશે. એક એવા યોગી જેઓએ ભારતમાં જ્ઞાન પ્રાપ્ત કરવા આવવું પડ્યું હતું. પછી તેઓ કયા મોઢે ‘પ્રભુ તારું રાજ આવે’ની વાતો કરશે.